<classify> WAKATI tayari daraja la juu lililopo eneo la Tazara jijini Dar es Salaam maarufu Tazara Flyover limeonesha mafanikio makubwa ya kukomesha tatizo sugu la foleni kwenye eneo hilo lenye makutano ya barabara za Nyerere na Mandela, Rais John Magufuli atafanya uzinduzi wake rasmi leo.Ujenzi wa daraja hilo lililopewa jina la Mfugale ulioanza miaka miwili iliyopita umegharimu Sh bilioni 78 hadi kukamilika kwake, huku Serikali ya Japan kupitia Shirika la Maendeleo la nchi hiyo JICA likichangia Sh bilioni 26.Jina la Mfugale limetokana na jina la Ofisa Mtendaji Mkuu wa Wakala wa Taifa wa B arabara Tanroads, Patrick Mfugale, ambaye Rais Magufuli alisem amekuwa na mchango mkubwa katika ujenzi wa miundombinu nchini na kumpa heshima ya kulitunuku daraja hilo jina lake.Mkataba wa ujenzi wa daraja hilo, ulisainiwa Oktoba 15 , mwaka 20 1 5 kati ya Wakala wa Taifa wa B arabara Tanroads na Kampuni ya Sumitomo Mitsui Construction Co. Ltd. Juzi Mkuu wa Mkoa wa Dar es Salaam, Paul Makonda, alisema uzinduzi huo unatarajiwa kufanyika kuanzia saa 2 asubuhi huku akiwataka wananchi, viongozi wa siasa kutoka vyama mbalimbali kujitokeza kwa ajili ya kushuhudia uzinduzi huo wenye historia ya kipekee nchini.Alisema uzinduzi huo utakaoambatana na shamrashamra mbalimbali, utafanyika katika eneo hilo na kushuhudiwa na viongozi mbalimbali wa kitaifa na baadhi ya wadau wa maendeleo waliopo nchini. Tangu magari yaliporuhusiwa kupita baada ya ujenzi kukamilika wiki moja iliyopita, daraja hilo limeonesha mafanikio makubwa ya kukomesha tatizo sugu la foleni lililokuwa likisababisha kero kubwa na kuleta athari kubwa kwa wasafiri wanaotumia Uwanja wa Ndege wa Kimataifa wa Julius Nyerere JNIA kwenda ndani na nje ya nchi.  <topic>: KITAIFA 